  Майя Бывальцева 9-тӥ куартолэзе Удмуртиын улӥсьёсты Вормон нуналлы сӥзем пӧртэм ужрадъёс возьмало, соос пӧлын онлайн-акциос но, сяме пырем Парад но. Со сярысь 7-тӥ куартолэзе журналистъёслы элькун тӧролэн но кивалтэтлэн администрацизылэн кивалтӥсез Сергей Смирнов вераз. 2021-тӥ арын «Быронтэм полк» огъяросси акци онлайн-амалэн ортчоз. Удмуртиын улӥсьёс ужрадэ пыриськон понна 8 сюрс куриськонъёс вуизы. Туспуктэмез 9-тӥ куартолэзе возьматон понна куриськонъёсты кутон йылпумъяськиз. Мерлыко вотэсъёсын курон сётыны луэ на, но туспуктэмъёсты мукет нуналъёсы возьматозы ни. 8-тӥ куартолэзе Ижкарысь Вормон скверын вуоно поколениослы вазиськонэн капсула согозы. Со интыын «Город трудовой доблести» стела пуктыны чаклало. Со асьме выжыосмылы сӥземын луоз, кудъёсыз 2045-тӥ арын Быдӟым Атыкай ожын Вормонлы 100 ар тырмонэз пусъён дыръя со капсулаез усьтозы. Со интыын, кытын стела пуктэмын луоз, импровизированной макет луоз Олег Бекмеметьев, Ижкарлэн тӧроез9-тӥ куартолэзьлы Удмуртилэн шоркараз чаклам ужрадъёс: - 9:00 Ожгар но уж данлыкъя монумент доры сяськаос понозы; - 10:00 Шор площадьын Парад ортчоз; - 11:00-12:00 Шор площадьын «Город доблести и слав трудовой» концерт мыноз; - 12:30-15:00 Тупаса улонлы сӥзем эстафета ортчоз. Капчиатлетъёс Шор площадьысен Пушкинской, Красногеройской, Коммунаръёслэн, Лихвинцев нимо ульчаостӥ бызёзы; - 16:00-18:00 Шор площадьын строен ветлонъя «Равняемся на героев» элькун вожвылъяськонлэн финалэз ортчоз; - 18:00-18:30 кивалтэтлэн юртэз вӧзын атайёслэн но пиослэн огазеям хорзы кырӟалоз; Милям Ижкарын аспӧртэм ужрад ортчоз – «Атайёслэн хорзы». 1 сюрслэсь трос адями Быдӟым Атыкай ожлы сӥзем кырӟанъёсты быдэстоз, та ужрад нырысьсэ ортчоз Сергей Смирнов, Удмуртиысь тӧролэн но кивалтэтлэн администрацизылэн кивалтӥсезУжрадын «Десятый наш десантный батальон», «Священная война», «Катюша» кырӟанъёсты быдэстозы. Йылпумъяса, воргоронъёс нылъёсты но кышномуртъёсты вальс берганы ӧтёзы. - 18:30-20:00 Шор площадьын праздниклы сӥзем «Победа одна на всех!» программа ортчоз; - 19:55 – Минут ӵоже чус улон; - 20:00-22:00 Шор площадьын «Равнение на Победу!» концерт ортчоз; - 21:30 Шор площадьысь крезьгуро, тылъёсын шудӥсь фонтанын лазерной шоу возьматыны чаклало. Фонтанэз куазь умой луон дыръя гинэ лэзёзы; - 22:00 – праздниклы сӥзем салют. Вормон нуналлы сӥзем вань ужрадъёсын нимысьтыз кылдытэм  тодматскыны луоз.  Тегъёс: Ижкар Удмуртия праздникъёс ВормонНунал СергейСмирнов  